Ján Hroboň

Ján Hroboň (* 23. marec 1967, Revúca) je slovenský evanjelický duchovný, biskup Západného dištriktu Evanjelickej cirkvi augsburského vyznania na Slovensku.

 Životopis 
Narodil sa ako syn farára Jána Bohdana Hroboňa (19382006). Študoval teológiu na Evanjelickej bohosloveckej fakulte Univerzity Komenského v Bratislave a na Lutheran Theological Seminary vo Philadelphii. Ordinovaný do duchovnej služby bol v roku 1992. Pôsobil v zboroch v Lazoch pod Makytou, Bratislave, Martine; v roku 2013 sa stal prvým farárom novozaloženého zboru v Bratislave-Dúbravke. V rokoch 20032016 bol činný v redakcii periodika Cirkevné listy.Reformačné listy, 2018, roč. 2, č. 14, s. 5.

Na jar 2018 bol zvolený za biskupa Západného dištriktu ECAV; v prvom kole volieb získal 50,38 % hlasov.https://www.ecav.sk/?p=Aktual/CZinfo/oznamenie_o_vysledku_hlasovania_vo_volbach_na_funkciu__biskupa_zd_ecav_na_slovenskuGazda, Imrich: Evanjelici si zvolili nového biskupa západného dištriktu. Konzervatívný Denník Postoj, 3. 7. 2018, https://svetkrestanstva.postoj.sk/34571/evanjelici-si-zvolili-noveho-biskupa-zapadneho-distriktu. Do úradu bol uvedený v marci 2019.https://www.24hod.sk/vo-zvolene-sa-zacala-instalacia-novozvolenych-biskupov-ecav-cl658042.html Jeho prvý mandát skončil v roku 2024.https://glob.zoznam.sk/vedenie-ecav-je-kompletne-v-roku-2020-sa-chcu-zaoberat-systemom-financovania/ V nových voľbách biskupa bol zvolený na druhé volebné obdobie do roku 2030 so ziskom 55,95 %.

Ján Hroboň je ženatý s Máriou, rod. Fáberovou; majú spolu tri deti – Jána, Miloslava a Katarínu.

 Referencie 

Kategória:Slovenskí evanjelickí biskupi
Kategória:Slovenskí evanjelickí kňazi
Kategória:Absolventi Evanjelickej bohosloveckej fakulty Univerzity Komenského v Bratislave
Kategória:Osobnosti z Revúcej